ming030890/wiki-yue-high-quality huggingface dataset:
第24屆日本參議院議員通常選舉

第24屆日本參議院議員通常選舉會喺2016年7月25號舉行，改選日本參議院242席入面半數嘅121席。
雖然外界普遍認為自由民主黨安倍晉三嘅經濟政策未見到明顯成效，選舉前民意調查顯示執政嘅自民、公明兩黨仍然會響改選修面攞到過半數議席贏出。

制度
日本參議院有二百四十二個議席，每三年改選一半議席，即係一百二十一席。

背景
呢次選舉係安倍政府夾硬通過安保法案之後第一場全國性嘅選舉，結果係畀人當做民眾對安倍經濟學同新安保法等政策嘅一次公投。
安倍陣營今次選舉目標係要贏得過半改選議席，保住推動修憲力量，響參議院嘅主導權。事實上，執政黨響不需要改選嘅一百二十一席入面佔咗七十六席，加上部分在野黨派支持修憲立場，實際已經過咗三分之二。有分析就話，雖然安倍經濟學成效唔掂，而安保法又唔受歡迎，但係另一邊廂，反對派陣營勢力薄弱，唔能夠攞到民眾信任，所以外界相信首相安倍晉三嘅執政聯盟應該會贏出，焦點就落係攞唔攞到三分二議席去幫安倍推動修憲。
今屆重有另一變數，就係今屆選舉係日本舊年通過將投票年齡降到十八歲嘅第一次選舉，估計會增加二百四十萬名年輕選民。有分析就話，呢批年輕選民歷史包袱較細，或者會支持安倍修憲；不過，分析指民眾對選舉嘅關注冇增加，投票率或者會低過三年前嘅參議院選舉；投票之前各個黨派話事人都盡最後努力，響多個主要城市街頭拉票。

政見
除咗經濟政策，修憲議題同核電問題都同樣備受關注。

自民黨
響當前日本經濟環境唔好之下，首相安倍晉三大打經濟牌，表示呢場選舉係關乎畀日本經濟振興，又抑或重返黯淡時代。
首相安倍晉三冇提到修憲問題，反而主打經濟同社會福利牌。佢承認目前嘅經濟政策仍然不足。不過一旦放棄，日本將會返到黑暗時代，佢認為應該全力推動經濟。

民進黨
而在野民進黨黨魁岡田克也就批評，安倍經濟學只會令到日本財富分布更加唔均勻，同埋批評安倍唔提修憲係鬼祟做法，警告如果修憲陣營攞到三分二議席，安倍肯定順勢推動修憲。

候選人
日本共同社報道，截至星期三（22號）中午，已經有成四百幾人報名參選。

競選活動
6月22號，日本參議院選舉競選活動開鑼，首相兼自民黨總裁安倍晉三，選擇去到兩個月前發生過地震嘅熊本縣，為造勢活動打頭炮。

民意調查
由安倍領導嘅自民黨甚至有好大機會單獨攞到六十席左右，係1989年以來第一次；而在野民進黨只可以攞到三十席左右，難以對執政黨構成威脅。
如果支持修憲嘅四個政黨：自民黨、公明黨、大阪維新會同守護日本之魂黨，加埋攞到七十八席，再加上未改選嘅議席，就可以達到修憲要到嘅三分二議席門檻，分析話到時安倍最快會響今年秋天推動修改，俗稱和平憲法入面嘅憲法第九條，山咗放棄戰爭嘅條款。

結果
根據日本總務省統計，截至10號夜晚六時半，各地平均投票率係百分之三十六左右，低過三年前嘅參議院選舉。而提前投票嘅人有成千六萬，較上次選舉高過兩成，係歷年最多。
最新點票結果話，執政自民、公明兩黨連同冇改選嘅議席，已經攞到參議院過半數議席。如果以執政聯盟為首，支持修改憲法嘅政黨響參議院已經攞到修憲要到嘅三分二議席，有助首相安倍晉三推動修憲，為解禁集體自衛權鋪路。

後續
安倍話，今後會加快安倍經濟學嘅步伐，回應國民對政黨嘅期望。不過，安倍同時表示佢作為自民黨黨魁，任期重有兩年先完，會繼續同各個政黨傾，現時傾改憲法重係太早。
第23屆香港電影金像獎

第23屆香港電影金像獎喺2004年4月4號夜晚8:30喺香港文化中心搞。司儀由黃子華、余安安、朱茵、蔡少芬、何超儀、谷祖琳、楊恭如、應采兒同曾寶儀擔任。
為咗進一步增加公正同透明度，呢屆第一次將每個獎嘅票數比例公開，但只公佈頭三名嘅得票率。

媒體播放
現場直播：香港無綫電視翡翠台、香港電台第二台、廣東電台音樂之聲
延時直播：CCTV-6（首次以同聲傳譯方式進行轉播，喺嗰晚22:00播出）。
第23屆日本參議院議員通常選舉

第23屆日本參議院議員通常選舉會喺2013年7月21號舉行，改選日本參議院242席入面嘅121席。
呢次選舉係安倍再度上臺之後嘅第一次舉行嘅國會選舉。

背景
第23屆日本參議院議員通常選舉廣告旗
投票站
當時第一次上臺做首相嘅自民黨總裁安倍晉三喺第21屆參議院選舉入面慘敗，民主黨首次取代咗自民黨成為參議院嘅第一大黨，自民黨斷咗五十二年嚟第一大黨嘅地位，安倍就因為噉而辭職。
再到2009年8月30日舉行嘅第45屆眾議院選舉自民黨又繼續慘敗冇埋執政權，民主黨就首次取代咗自民黨嘅眾議院第一大黨地位，自民黨斷咗五十四年嚟嘅執政地位，民主黨嘅代表鳩山由紀夫做咗首相。民主黨希望喺出年參議院選舉入面繼續咁贏落去，方便控制晒參眾兩院嚟鞏固政權。而在野嘅自民黨總裁谷垣禎一就話如果阻唔到民主黨攞到過半席位就即刻辭職唔撈。而鳩山做咗首相之後做唔到佢選前應承要做嘅嘢，搞到民調係咁插水而辭職，菅直人就接佢首相嗰位。但係選舉結果冇民主黨諗嘅換咗人做首相就大贏咁，反而重冇埋過半數議席，由呢個時候開始民主黨嘅執政就畀自民黨阻住晒，外界都估民主黨離落臺日子唔遠。
菅直人喺參議院選舉之後，又同黨入面另一個有權勢嘅人小澤一郎發生咗矛盾，一直到2011年啱啱上臺做首相嘅野田佳彥就因為加消費稅嘅問題同小澤嗌晒交，小澤就即刻帶十幾個議員離黨報仇。因為黨內嗌交同反對黨喺參議院攔住晒民主黨嘅法案而搞到做唔出政績，民主黨嘅支持度係咁插水。2012年，野田佳彥被迫解散眾議院重新舉行大選，結果慘敗收場，自民黨同公明黨嘅聯盟重新執政，九月第二次做自民黨總裁嘅安倍晉三亦第二次上臺做首相。

內閣
第2次安倍內閣。

公示
2013年7月4號。

選舉舉行
2013年7月21號。

選舉人數
121人（選區73個、比例代表48個）。

選舉制度
選區
小選區制
一人選區：31。
中選區制
兩人選區：10（北海道、宮城、茨城、新潟、長野、静岡、京都、兵庫、廣島、福岡）。
三人選區：3（埼玉、千葉、愛知）。
四人選區：2（大阪、神奈川）。
五人選區：1（東京）。
比例代表
開放名單嘅比例代表制：48。
唔記名投票
選舉資格：夠廿歲嘅男女先可以投票。
選民人數：12,949,984。

其他
候選人：433（地方選區251個、全國選區186個）。

投票率
選區：52.61%（上屆57.92%）。
比例代表：52.61%。

第一次參選就贏咗
有※曾經係眾議院議員。
第23屆日本眾議院議員總選舉

第23屆日本眾議院議員總選舉喺1947年4月25號舉行。
呢次選舉係《日本國憲法》成立之後嘅第一次舉行大選，首相係要由天皇任命。

內閣
第1次吉田茂內閣。

解散
1947年3月31號。

選舉舉行
1947年4月25號。

選舉人數
466人。

選舉制度
中選區制。
三人選區：40
四人選區：39
五人選區：38
唔記名投票
選舉資格：夠廿歲嘅男女先可以投票。
選民人數：40,907,493。
男：19,577,766
女：21,329,727

其他
候選人：1,590。

結果
投票率：67.95％。
男：74.87％
女：61.60％
剔除白票同廢票後嘅投票率：66.89％

第一次參選就贏咗
※ 做過貴族院議員用「△」嚟表示。
第23屆香港舞台劇獎

第23屆香港舞台劇獎頒獎禮，喺2014年舉行。
第24屆土耳其國會選舉

第24屆土耳其國會選舉喺2015年6月7號舉行。
結果係總統埃爾多安領導嘅正義與發展黨冇咗國會大多數議席嘅優勢，可能要拉攏其他政黨嚟聯合執政。

背景
埃爾多安從2003年上台做總理，領導土耳其十幾年，2014年佢由總理轉做總統之後就積極推動修改憲法，畀總統更多權力。但係佢領導嘅正義與發展黨，呢幾年牽涉好多單貪腐醜聞、國家經濟疲弱，兩年前又大力打壓反政府示威，都令執政黨形象轉差。

總理
總理達武特奧盧話，接受選民選擇，又話會採取所有方法嚟避免損害國家政局穩定。

正義與發展黨
正義與發展黨嘅支持者，慶祝喺選舉中保住第一大黨地位。但係今次嘅選舉結果對執政黨嚟講唔係好理想。正義與發展黨得票率約百分之四十一，係十三年嚟首次冇咗國會過半數議席嘅優勢，相信要同其他政黨組成聯合政府。

人民民主黨
正義與發展黨出奇失利嘅其中一個原因，係親庫爾德族嘅人民民主黨表現比較好，得票百分之十一，超過百分之十嘅贏出門檻，首次躋身國會。但係人民民主黨已經講明，唔會同正義與發展黨合組聯合政府。

共和人民黨
至於得票第二多，主要反對黨共和人民黨，選前已經講明唔會同正義與發展黨結盟，共和人民黨主席話，投票結果顯示，選民話唔要總統埃爾多安推動建立嘅總統制。

分析
有分析認為，正義與發展黨今次選舉失利，將會粉碎埃爾多安諗住修改憲法，將土耳其從議會制轉為總統制嘅夢想。親庫爾德族嘅人民民主黨堀起，亦顯示出庫德族嘅民族主義，將會令到土耳其政局更加走向兩極化。
第24屆日本眾議院議員總選舉

第24屆日本眾議院議員總選舉喺1949年1月23號舉行。
呢次選舉係《日本國憲法》成立之後第一次嘅換屆選舉。

內閣
第2次吉田茂內閣。

解散
1948年12月23號。

選舉舉行
1949年1月23號。

選舉人數
466人。

選舉制度
中選區制。
三人選區：40
四人選區：39
五人選區：38
唔記名投票
選舉資格：夠廿歲嘅男女先可以投票。
選民人數：42,105,300。
男：20,060,522
女：22,044,778

其他
候選人：1,364。

結果
投票率：74.04％。
男：80.74％
女：67.95％
剔除白票同廢票後嘅投票率：72.66％
第23屆巴西總統選舉

第23屆巴西總統選舉響2018年10月7號舉行第一輪投票，因為冇人攞到過半數選票贏出，要響10月28號舉行第二輪投票。

盧拉
2018年1月25號，巴西上訴法院三位法官維持原審對前總統盧拉受賄同洗錢罪成立嘅判決，更將刑期加長兩年半到十二年。盧拉重可以上訴到最高法院，期間唔使服刑，但係基於法例禁止被定罪嘅人參選，今次上訴判決大大降低盧拉再次參選總統嘅可能。而七十二歲嘅盧拉響聖保羅嘅集會重申自己係清白，又話上訴結果阻唔到佢為巴西繼續爭取民主嘅決心。

選前
總統大選響十月舉行，盧拉係呼聲最高嘅潛在人選，而選舉法院對參選資格有最終決定權。分析擔心如果禁止盧拉參選，會刺激大批盧拉嘅支持者上街，導致政局不穩，預料盧拉會繼續上訴，希望趕得切響8月中報名參選。
第24屆泰國眾議院選舉

第24屆泰國眾議院選舉響2011年7月3號舉行。

背景
今次選舉會重選五百個議席，其中三百七十五個會由泰國四千七百三十萬個合資格選民投票直接選出。其餘一百二十五個議席就根據攞到幾多政黨票按比例分配，一般預料係執政民主黨同在野為泰黨之爭。

民主黨
超過一萬個執政民主黨嘅支持者，冒雨響運動場嘅造勢晚會幫總理阿披實打氣。阿披實呼籲民眾要有明智選擇。

為泰黨
挑戰阿披實總理地位嘅係四十四歲英祿，佢雖然係政壇初哥，憑著親和力同埋哥哥前總理他信嘅威望，有望成為泰國首位女總理。佢提出調高最低工資、減稅、平價巴士之類嘅政策，吸引民眾支持。

過程
2號下晝六點之後，所有拉票活動都要停止，阿披實同英祿都爭取時間，呼籲選民到時要出來投票。

民意調查
當地多個民調話，為泰黨嘅支持率高過民主黨，由前總理他信妹妹英祿為首嘅為泰黨可能會贏出。但係估計兩大黨都攞唔到過半數嘅二百五十席，有可能要拉攏細黨籌組聯合政府。

分析
分析預料，如果為泰黨贏出，象徵他信勢力回朝，甚至會畀他信特赦，泰國政局會再次陷入混亂。軍方有可能再次介入干預，令泰國政局再次出現2006年以來嘅混亂局面，當年軍方發動政變，推翻他信政權。
第23屆泰國眾議院選舉

第23屆泰國眾議院選舉響2007年12月23號舉行。

背景
由於泰國軍人發動政變，逼走前總理他信流亡海外，所以大選係響戒嚴時期舉行。

人民力量黨
曼谷前市長沙馬帶領他信嘅泰愛泰黨成員，組成「人民力量黨」。

民主黨
四十三歲嘅民主黨黨魁阿披實響英國出世、讀書，廿七歲響選舉贏出做泰國國會議員，深受曼谷中產階級歡迎。

過程
投票時間從當地朝早八點到晏晝六點，凌晨之前有初步結果。超過五千個候選人去爭四百八十席，單一政黨要攞到過半議席，先有機會組成政府。

選前
曼谷朱拉隆功大學政治學教授烏克利斯認為，「呢場唔係正常嘅選舉，今屆選舉有來自軍方嘅壓力。選前冇政策傾，唯一嘅議題就係你鍾唔鍾意他信。」人民力量黨攞到幾多席會影響到未來泰國政局。如果攞到壓倒性席數贏出又或者攞到二百席，軍方會出動防止再有政變；攞唔到二百席，人民力量黨可能就要同民主黨組成聯合政府，軍政府同外資就希望出現呢種情況。不過，分析預料人民力量黨今次會贏出大選。
至於民主黨阿披實由於唔理中下階層，就算贏出，都冇能力整合咁多個政黨，重俾對手沙馬叫佢做「生芒果」。
第20屆沙亞州議會選舉

第20屆沙亞州議會選舉響2017年3月26號舉行。

背景
沙亞州響德法兩國接壤邊境，人口少過一百萬，過去十八年來一直都由基民盟控制。呢次選舉成為外界關注焦點，除咗因為呢次係9月全國大選前三次地方選舉入面首個投票地方，亦都係舒爾茨帶領社民黨同現任總理默克爾領導嘅基民盟響選舉首次交鋒。
舒爾茨贏出社民黨主席之後民望一直升，響「舒爾茨效應」影響下，社民黨響全國支持度已經超過基民盟，有望挑戰基民盟執政地位。不過基民盟終於成功保住沙亞州，為咗9月舉行嘅全國大選打下強心針。

結果
票站調查結果話，歐洲議會前議長舒爾茨領導嘅社會民主黨，以明顯差距輸畀現任總理默克爾帶領嘅執政基督教民主聯盟，基民盟以超過四成得票贏出，拋離舒爾茨領導嘅社民黨超過十個百分點。呢次選舉被視為9月大選嘅前哨戰，亦都係舒爾茨出任社民黨主席之後參與嘅首個地方選舉，對大選選情有指標性作用。

德國基督教民主聯盟
大批基民盟支持者響位於柏林嘅黨總部聚集，佢哋知道選舉初步結果之後歡呼拍掌。

德國社會民主黨
舒爾茨承認社民黨表現較預期差，坦言對投票結果感到失望，但佢強調一個州嘅選舉結果，唔影響佢哋響9月大選爭取改朝換代嘅決心。佢又形容係一場長跑而唔係短跑，而家距離9月大選重有6個月，相信社民黨到時會有好表現。

分析
有分析話基民盟呢次贏出，除咗歸功於州長卡倫鮑爾嘅高民望，選民亦希望響動盪時期，國家可以由更可靠嘅政治勢力帶領。
第20屆香港舞台劇獎

第20屆香港舞台劇獎頒獎禮，喺2011年舉行。
第20屆香港電影金像獎

第20屆香港電影金像獎由香港電影金像獎協會主辦，香港電台協辦，喺2001年4月29號夜晚八點半搞，由鄭裕玲、曾志偉、梁詠琪、伍家廉做司儀。

香港收視率
呢屆金像獎錄得平均收視係24點。
第21屆以色列議會選舉

第21屆以色列議會選舉可能喺2017年舉行，因為以色列總理內塔尼亞胡同財長卡隆就成立新嘅公營廣播機構唔啱啞，唔排除提前選舉。

背景
內塔尼亞胡原響上個禮拜承諾成立新嘅公營廣播機構，但係一日之後就撤回方案，唔滿意新機構有過量嘅編輯自主。財長卡隆就堅持新機構如期響4月30號啟播。當地傳媒話，內塔尼亞胡講到明，如果新嘅公營廣播機構如期啟播，就會解散政府，意味著以色列或者要提前兩年選舉。內塔尼亞胡響19號（禮拜日）出訪中國之前批評卡隆嘅堅持係唔可以接受，認為只需要改革，毋須成立新嘅廣播機構。

分析
有分析認為，內塔尼亞係故意挑起爭議，藉此轉移外界對佢嘅涉貪指控。
第21屆日本參議院議員通常選舉

第21屆日本參議院議員通常選舉喺2007年7月29號舉行。

內閣
第1次安倍內閣。

公示
2007年7月12號。

選舉舉行
2007年7月29號。

選舉人數
121人。
地方選區：73人。
全國選區：48人。

選舉制度
地方選區
小選區制
兩人選區：29人。
中選區制
四人選區：12人。
六人選區：5人。
八人選區：1人。
全國選區
開放名單嘅比例代表制：48人。
唔記名投票
選舉資格：夠廿歲嘅男女先可以投票。

投票率
地方選區：58.64%。
全國選區：58.63%。

第一次參選就贏咗
有※曾經係眾議院議員。
第21屆日本眾議院議員總選舉

第21屆日本眾議院議員總選舉喺1942年4月30號舉行。
眾議院議員任期係四年，所以上屆任期應該係去到1941年4月30號，但係由於日本重喺度打緊仗，所以喺1937年，眾議院通過咗第廿屆眾議院議員任期延長多一年，最長做到1942年4月30號。
呢次選舉亦都係日本喺第二次世界大戰（太平洋戰爭）入面唯一一次嘅國會選舉。
由於喺1940年頒布嘅《結社禁止令》，搞到除咗勤勞國民黨同右翼嘅東方會之外嘅政黨都要自行解散，或者要合併成大政翼贊會。所以呢次選舉剩係得返翼贊政治體制協議會出嚟參選，亦畀人叫做翼贊選舉。
選舉結果係以翼贊政治體制協議會攞到全部466席入面嘅381席大獲全勝，攞到八成議席。喺部分選區翼贊政治體制協議會嘅候選人係等額選舉（即係例如一個選區有五席，就只係得五個人出嚟選，咁樣呢五個人自然就會贏出冇人會輸）冇對手嘅情況下贏硬。剩底85席就由冇得到翼贊政治體制協議會推薦同獨立人士贏出。
喺選舉期間日本軍隊係咁傳嚟打贏仗嘅消息，搞到日本人都覺得日本軍隊好勁而支持繼續戰爭，令到翼贊政治體制協議會攞到壓倒性嘅選票贏出。

內閣
東條英機內閣。

解散
做滿晒任期
1942年4月30號。
任期延長一年

選舉舉行
1942年4月30號。

選舉人數
466人。

選舉制度
中選區制。
3人選區：53
4人選區：38
5人選區：31
選舉資格：夠廿五歲嘅男性先可以投票。
選民人數：14,594,287。
第21屆朝鮮地方選舉

第21屆朝鮮地方選舉喺2015年7月19號舉行，選出二萬四千五十二個地方人大代表。

結果
根據朝鮮傳媒話呢次選舉投票率係有99.97%。
第20屆韓國國會選舉

第20屆韓國國會選舉喺2016年4月13號舉行。

背景
重選前國會三百席入面執政嘅新世界黨有過半數一百四十六席，而最大在野黨共同民主黨只有一百零二席，而國民之黨就只有廿席。
由於朴槿惠嘅任期只有一年八個月左右，所以今次國會選舉結果將會關乎到出年總統選舉嘅形勢，被視為係重塑南韓政治版圖嘅分水嶺，亦都被人形容係對朴槿惠政府嘅一次信任投票。但係面對當地後生仔失業率創新高，高達百分之十二點五，對比返全國失業率只有百分之四點九。加上政府亦被人話搞唔掂早排嘅中東呼吸綜合症病情，所以執政黨形勢唔樂觀。亦有分析話雖然後生嗰代唔滿意政府嘅政策，但係由於佢哋普遍對政治冇咩興趣，所以唔足以影響呢次選舉結果。
而在野黨方面，國民之黨響呢次選舉決定同最大在野黨共同民主黨拆檔，試圖突圍做國會第三大黨。黨魁安哲秀話，相信民眾會有明智選擇。

選民
包括海外公民在內，有超過四千萬合資格嘅選民可以選出三百個議員。

結果
喺國會三百席入面，執政嘅新國家黨只係攞到一百二十二席，比上屆少咗三十四席，而且比在野共同民主黨重要少一席，冇咗執政資格，而且重打亂咗執政黨出年嘅總統選舉部署。

分析
本來有一百五十六席嘅新國家黨，響今次選舉冇咗三十幾個議席，比同在野嘅共同民主黨重要少一席。而成立咗兩個幾月嘅國民之黨亦都攞到差唔多四十席。有分析認為，南韓低下階層同年輕嗰代普遍唔妥政府施政，希望求變，成為今次選舉嘅關鍵。
總統朴槿惠任期得返一年八個月，今次投票結果，唔單止影響佢推行經濟改革，重影響埋新國家黨部署出年總統選舉嘅策略。

執政黨
執政黨主席金武星為咗敗選負責，宣布辭職同埋呼籲在野黨唔好阻撓政府施政，重話：「雖然我哋冇咗過半數議席嘅執政地位，但係我誠懇咁求咁多位畀二十屆國會繼續暢順咁行落去，令到朴槿惠政府可以處理國事到任期結束。」其實執政嘅新國家黨響選舉之前被傳媒睇好，但最後慘敗，保唔住國會過半數議席，係相隔十六年嚟南韓國會再出現執政黨議席少過在野黨嘅局面。

在野黨
攞到一百二十三席嘅共同民主黨黨魁金鍾仁就多謝選民支持，承諾會監督政府施政，改善經濟，並且爭取贏出年嘅總統選舉。呢個最大在野黨雖然之前有部分黨員走咗，籌組成為國民之黨，不過佢哋唔單止保住首都圈地區，尤其響首爾江南區重增加咗支持度，且在響新國家黨嘅票倉嶺南區攞到差唔多十個議位。
第20屆芬蘭總統選舉

第20屆芬蘭總統選舉響2018年1月28號舉行。
尼尼斯托成為芬蘭自1994年改做直接選舉，單選區絕對多數制（兩輪投票制），第一個贏出首輪投票嘅總統。

結果
首輪投票結果係現任總統尼尼斯托攞到超過六成二選票，成功連任，唔使進行第二輪投票。

民意調查
選前民意調查話，尼尼斯托可以響首輪投票攞到五成一到六成三選票過半選票，極有可能唔使搞第二輪投票。

選前
分析家相信，芬蘭選民認為六十九歲嘅尼尼斯托係最安全嘅選擇。響佢任內，芬蘭同歐盟同埋北約關係進一步發展，但係又冇引起俄羅斯不滿。尼尼斯托原本係屬於保守派芬蘭民族聯合黨，但係呢次以獨立身分爭取連任。
純律

喺音樂上，純律（英文：just intonation / pure intonation），又叫自然律，係調律一種，指將音程嘅頻率比例調校成嘅數值細嘅整數之間嘅比例（例如 3:2 或者 4:3 呀噉）。
喺純律之下並唔存在同音異名，C♯ 同 D♭ 係兩個唔同嘅音。
純科學

純科學（pure science）泛指純粹為咗增進人類對宇宙嘅了解（為咗增進知識）而做嘅科研，相對於工程學同醫學等嘅應用科學。
純文字

純文字（Plain text）係一種數據存在嘅方式。
純種馬

純種馬（英文：Thoroughbred）係賽馬運動入面，指一種由英國培育出嚟嘅馬品種，專門畀賽馬用，定義同遺傳學上「純種嘅馬」唔一樣。
純粹理性批判

《純粹理性批判》（德文：Critik der reinen Vernunft、英文：Critique of Pure Reason）係德國哲學家伊曼努爾·康德喺1781年出嘅一本哲學書，主要討論知識學。

序言
康德喺第二版嘅序言，做咗一個假設：「唔係知識一定要符合對象，而係個對象一定要符合認識主體，嘅先天認識形式」。呢一個新思維，就好似哥白尼由地心說變做日心說一樣，畀人話係哲學嘅「哥白尼革命」。所以，「人為自然立法」係康德哲學觀念入面，一個重要嘅命題。哲學嘅好多基本概念，甚至大家日常會用到嘅概念，都係嚟自「先天綜合性」嘅概念，例如「雨」、「天」、「生命」、「死亡」、「1+1=2」、同埋「靈魂」等等。正如康德所講，呢啲概念係「人為自然立法」嘅產物，亦就係人類嘅「先驗原則」所構成嘅基本理式——精神性結構。

先天綜合判斷
康德提出咗「先天綜合判斷」，而呢個概念係嚟自休謨嘅綜合命題同分析命題嘅區分。休謨認為：分析命題嘅謂語包含喺主語入面，例如「人都係會死嘅」，「死」包含喺「人」呢個概念入面，所以叫做“必然命題”，亦就係先天嘅；綜合命題嘅主語同謂語冇先天嘅邏輯關係，例如「一個人坐喺櫈上面」，休謨叫呢樣做“偶然命題”，亦就係後天嘅。康德對於又屬於先天，又屬於後天嘅概念，就提出「先天綜合判斷」。康德唔認為所有綜合命題都係後天嘅，而一啲先天嘅綜合命題就係「先天綜合判斷」。
康德對於分析-綜合區別嘅理解就係：
喺導言入面，康德提出咗全本書嘅總綱：純粹理性嘅總任務，就係要解決「先天綜合判斷」點樣有可能嘅問題。佢將先天綜合判斷分做咗三類：數學判斷、自然科學判斷、同形而上學判斷，組成咗下面嘅三個問題：
純數點樣有可能出現？
純自然科學點樣有可能出現？
形而上學點樣有可能係科學？
康德將全書大致嘅分為咗五部份：
先驗感性論
先驗邏輯論
先驗分析論
先驗辯證論
先驗方法論

先驗感性論
根據「先驗感性論」(英文：Transcendental Aesthetic) 嘅睇法，任何人一天生就有嘅知識，都一定係嚟自直覺。呢種知識可以分做「空間」同「時間」兩大元素，就包含到哂所有自然界可以刺激到人嘅感官嘅現象。同一時間，空間同埋時間亦都係喺數學嘅先驗概念。

先驗邏輯論
根據「先驗邏輯論」(英文：Transcendental Logic) 嘅睇法，自然科學嘅知識，唔係淨係單靠直覺或者思維，而係要兩個一齊夾埋，先至可以發掘到新嘅學問。所以，一定需要有一個分開嘅範圍，嚟研究先驗嘅邏輯，同埋佢點樣可以喺經驗上面應用到。先驗邏輯最主要就係唔單至諗啲知識自己本身，而係探討知識同佢嘅對象之間嘅關係。

先驗分析論
根據「先驗分析論」(英文：Transcendental Analytic) 嘅睇法，人嘅理性判斷係可以分析出唔同嘅範疇（英文：Theory of Categories）。呢種分析可以分做概念 (英文：Concepts) 同埋原理 (英文：Principles)：喺概念分析入面，康德將知識性嘅判斷分咗做12個最基本嘅邏輯概念。喺原理分析入面，呢12個天生已經有嘅概念，經過時間去同人嘅經驗褦埋一齊。

先驗辯證論
根據「先驗辯證論」(英文：Transcendental Dialectic) 嘅睇法，人嘅理性係充滿住一啲錯嘅概念，去嘗試解釋一啲人永遠都唔會能夠解構得到嘅嘢（例如神同靈魂）。仲有，康德認為理性係一定要超越個現象自己，先至可以攞到關於件嘢嘅知識。所以，康德認為形而上學只不過係一種先驗嘅幻想，所以唔係真正嘅科學。最後，因為每一件事都已經有至少一個前因，而康德就嘗試一路將啲原因推出去，睇下揾唔揾得出一個冇任何原因而發生嘅事件。

先驗方法論
根據「先驗方法論」 (英文：Transcendental Doctrine of Method) 嘅睇法，純理性需要有唔同嘅條件，先至能夠成為完整。雖然純理性嘅法規好好，但係佢嘅理論就冇任何規則。康德認為，純理性同純數嘅最大分別，就係純數可以設立唔同嘅先驗嘅公理，不過純理性就係完全依靠住人嘅經驗，所以只係後驗。康德認為，純理性唔應該超越佢本身嘅限制，嚟建立一種有關經驗嘅形而上學。

知識論嘅重點
對於知識論上面，康德提出咗幾個主要嘅重點。

知識嚟源
康德認為，知識係人類同時透過感官同理性而攞到嘅。所以，經驗對發掘知識係必須嘅。同時，產生知識亦需要有理性，而呢個能力就係靠天生嘅。康德同亞里士多德一樣，將呢種理性叫做「範疇（中文：範疇 (康德)）」，認為如果冇咗呢啲範疇，人就冇辦法去感覺同埋知道呢個世界。
不過同時，康德亦睇到，人所接觸到嘅嘢，並唔係件事嘅真實「本體」。

時間同空間
對於康德嚟講，時間同空間係兩個天生好特殊嘅概念。佢喺書入面講到，冇人可以想象到住喺一個冇時間或者空間嘅世界，所以認為係容許人有經驗嘅基本需要。夾埋之前嘅概念，即係產生知識總共需要嘅係：時間、空間、同埋範疇。
另外，康德亦認為經驗係一定要係嚟自心靈以外。即係話，人可以用它嘅感官去理解身邊周圍嘅世界，但係就冇辦法去感覺同埋理解自己本身。

因果律
喺因果律方面，康德亦推翻咗休謨嘅睇法：休謨認為因果律並唔存在，而因果關係純粹係人習慣咗用呢個現象啫。即係話，我哋可以睇到兩個波喺度郁，但係就唔能夠解構得到究竟點解。
休謨認為，因為人冇辦法明白到因果關係本身，所以就都唔能夠證明到呢種關係存在。康德認同因果關係唔係嚟自人嘅經驗，不過就拒絕係完全唔可以知道，因為認為因果關係係人嘅理性嘅結果，係人嘅認知嘅規則。

宗教
喺宗教問題上面，康德承認無論係經驗定係理性，都冇辦法證明到上帝嘅存在。但係佢就認為，為咗維護道德嘅緣故，我哋一定要假設上帝同靈魂嘅存在。佢將呢啲信仰叫做「實踐嘅設准」，即係一個冇辦法證明到嘅假設，但係為咗實踐嘅緣故，就一定要假設成立。最後，康德維護咗人嘅尊嚴，強調「人係目嘅本身，而唔係用嘅手法」。
純粹數學

純粹數學（英文：Pure mathematics），簡稱純數，係數學嘅分支，集中研究數學本身（唔涉及到數學嘅應用），同應用數學相反。
笠臣簡奴

笠臣簡奴（英文：Hal Robson-Kanu，1989年5月21號—）係英國男足球員，身高183 厘米，重83 千克，踢翼鋒，2007年出道。

葳蕤史
呢節要加長。
雷丁
英格蘭足球冠軍聯賽：2011–12
符傳富

符傳富（英文：Mark Fu；1988年5月18號—）係香港政府運輸及房屋局末代政治助理（2017年8月2號上任，2022年6月30號卸任），亦係自由黨員，做過自由黨青年團主席。
笠置町

笠置町（粵拼：lap1 zi3 ding1，日文：笠置町／かさぎちょう Kasagi chō */?）係日本京都府嘅其中一個町。面積23.52平方公里，2020年人口有1,144人，人口密度每平方公里48.6人。
符吉機場

符吉機場（粵音：fu4 gat1 gei1 coeng4）係喺越南平定嘅一個機場，喺1967年嗰陣起好兼且喺1984年打後開放畀人用嚟搭飛機。
符

符係道教入面嘅一樣法寶，由道士響張黃色紙仔度撩啲字同圖案，話佢有驅邪嘅功效。

衍生意思
當有個人寫字寫得好撩，就可以比喻做鬼畫符。
符家浚

符家浚（英文：Calvert Fu Ka Tsun，1993年1月15號—），係香港男歌手。
2021年，佢喺港產片《殺出個黃昏》入面飾演葉一叢嘅後生版，故有「翻版林雪」嘅花名。

演出
呢個表唔完整，歡迎加料。
牙仙

牙仙（粵拼：ngaa4 sin1；英文：Tooth Fairy）係源自 1910 年代嘅歐美嘅一個虛構角色。牙仙係隻仙子。根據傳說，當一個細路第一次甩牙嗰陣，就要將隻牙擺喺枕頭下面，噉牙仙夜晚就會趁佢瞓覺攞走隻牙同擺低少少錢。
牌額山

牌額山（Pai Ngak Shan）係香港嘅山，海拔高408米，喺西貢區，附近範圍劃咗入西貢東郊野公園。
牌照事務處

牌照事務處（英文：Office of the Licensing Authority）係香港特別行政區政府民政事務局民政事務總署轄下嘅部門，負責執行《雜類牌照條例》、《賭博條例》、《旅館業條例》、《會社（房產安全）條例》、《遊戲機中心條例》、《床位寓所條例》同《卡拉OK場所條例》。

總主任（牌照）
監督牌照事務處嘅日常行政管理同運作。
根據《雜類牌照條例》、《賭博條例》、《旅館業條例》、《會社（房產安全）條例》、《遊戲機中心條例》、《床位寓所條例》同《卡拉OK場所條例》執行牌照事務處嘅職責同行使權力。
制定有關旅館、會社、床位寓所、卡拉OK場所、遊戲機中心、有獎娛樂遊戲、公眾舞廰、獎劵活動、蔴雀／天九館、推廣生意嘅競賽同氹波拿嘅發牌政策。

建築安全組
根據簽發牌照畀酒店同賓館、床位寓所、卡拉OK場所同埋簽發合格證明書畀會社，制訂建築安全規定。
進行視察，確保有關處所符合規定嘅建築安全標準，先至簽發牌照／許可證／合格證明書。
監察獲發牌照／許可證／合格證明書嘅酒店同賓館、床位寓所、卡拉OK場所同會社嘅建築安全標準。

消防安全、執法及檢控組
消防安全分組
根據簽發牌照畀酒店同賓館、床位寓所、卡拉OK場所同埋簽發合格證明書畀會社，制訂消防安全規定。
進行視察，確保有關處所符合規定嘅消防安全標準，先至簽發牌照／許可證／合格證明書。
監察獲發牌照／許可證／合格證明書嘅酒店同賓館、床位寓所、卡拉OK場所同會社嘅消防安全標準。
執法分組
喺承諾嘅時間之內調查有關無牌酒店、賓館、會址、床位寓所、卡拉OK場所同違反發牌條件經營嘅持牌處所嘅投訴，並採取適當行動。
統籌同參與同其他部門嘅聯合突擊行動，以採取執法行動，打擊無牌處所。
檢控分組
檢控無牌酒店、賓館、會址、床位寓所同卡拉OK場所嘅經營嘅人、管理人員、開設嘅人，同埋違反發牌條件經營持牌處所嘅牌照持有人／經營嘅人／管理人員。

娛樂牌照及行政組
娛樂牌照分組
簽發遊戲機中心牌照、有獎娛樂遊戲牌照、獎券活動牌照、蔴雀／天九牌照、公眾舞廳牌照、氹波拿牌照同推廣生意嘅競賽牌照。
行政分組
為牌照事務處提供人事、財政同一般行政支援服務。
牘

牘（音同讀）係一塊同唻寫字嘅木片，因為佢用唻寫字，所以亦都解書信文件。牘同另一種類似嘅嘢，叫做簡，係用竹做。不過牘就闊身，簡就窄身。因為佢係木做，所以亦都有人佢做木牘。
牙周病

牙周病（英文：periodontal disease）係一種影響牙周組織嘅疾病，由黏附喺牙齒表面嘅牙菌膜導致牙肉發炎。如果口腔衛生欠佳，牙菌膜就會長期積聚喺牙齦邊緣。牙菌膜裏面嘅細菌就會分泌毒素，刺激牙齒周圍嘅組織，例如牙齦、牙周膜、牙槽骨等，引致牙周病。
如果牙菌膜積聚，牙齦邊緣會出現發炎徵狀，造成輕微牙周病（即係牙齦炎）。若果身體抵抗力下降，身體組織癒合能力欠佳，牙周組織包括牙齦、牙周膜、牙槽骨等就會遭受破壞，情況就會惡化，形成嚴重牙周病（即係牙周炎）。

牙齦炎
牙齦炎屬於輕微牙周病，如果牙齒冇徹底清潔，牙齦邊緣同牙罅就長期積聚牙菌膜。牙菌膜面嘅細菌就會分泌毒素刺激牙齦，引致牙齦發炎。牙菌膜亦會俾口水鈣化，形成牙石。由於牙石的表面好粗糙，因此導致更多牙菌膜積聚，令到牙齦持續發炎，甚至有機會惡化變成嚴重嘅牙周病。

牙周炎
牙周炎屬於嚴重牙周病，如果仍然冇做好口腔護理，發炎嘅情況會持續，導致原本緊附喺牙根表面嘅牙齦同牙根分離，形成一個空間，稱為「牙周袋」。呢個空間更加容易令到食物殘渣、牙菌膜、牙石堆積，令到牙周組織持續受到破壞，引致牙周炎。牙齦邊緣可能有膿液滲出，甚至會出牙瘡，牙齦同牙槽骨亦會慢慢萎縮，導致部分牙根外露，增加患牙根蛀壞嘅機會。如果牙周炎繼續惡化，牙周組織包括牙齦同牙槽骨會受到嚴重破壞，導致牙槽骨萎縮，牙齒因而失去支撐，變得鬆動同出現移位，最後甚至會甩牙。

牙周病後果
患牙周病嘅人除咗牙齦紅腫、有口臭之外，嚴重嘅重會有牙齦萎縮、牙縫增闊、牙齒鬆動移位，甚至成隻牙齒鬆脫等現象。
由於牙齦萎縮之後可能會導致牙齒敏感，患者進食冷熱甜酸食物嘅時候就會覺得牙痛。牙周病達到嚴重程度嘅時候，牙齒更加會鬆動、移位、甚至甩牙，令到𡁻嘢食嗰陣有啲辛苦，生活質素同身體健康都受到影響。
鑲有假牙嘅牙周病患者，由於佢嘅牙周組織萎縮之後假牙托會變得唔啱戴，患者就要重新鑲配一副合適嘅假牙。

治療方法
以洗牙嘅方法清除牙石；
牙根刮治：利用牙科儀器清刮牙根，清除牙周袋裏面同牙根表面嘅牙菌膜同牙石，幫助牙周組織同牙根癒合，而消除牙周袋。
牙周手術：透過手術打開牙齦，方便用牙科儀器清刮牙根表面。呢種手術適用於治療較深而儀器難以到達深處嘅牙周袋。

預防方法
每日早晚刷牙，清潔牙齒，尤其是清潔牙齦邊緣嘅位置。
單靠刷牙係唔能夠有效噉清潔牙罅嘅，因此亦需要每日使用牙線或牙縫刷等清潔牙齒。
鑲有固定假牙（牙橋）嘅人士都應該要徹底清潔牙齒，並要用特效牙線清潔牙橋底部嘅位置。
配戴活動矯齒器嘅人士需要每日朝早起床同夜晚瞓覺之前將活動矯齒器除落嚟清洗。唔戴活動矯齒器嗰陣，應該將佢浸喺清水度。
牙帶

牙帶，學名叫帶魚科（Trichiuridae），係種長蛇形嘅海魚，亦係隻好常見嘅食用魚。
牙

牙，又叫齒，或牙齒，係喺有脊椎動物嘅顎骨上面嘅結構。
牙質地好堅硬，唔同物種嘅牙有唔同形狀、功能。喺同一物種，唔同形狀嘅牙有各種嘅用途。用途包括撕開、磨爛食物。某啲物種，特別係食肉動物，用牙嚟打交、格鬥。有啲物種，據演化論講，用牙嚟吸引異性。

字
牙同齒雖則混用咗好耐，然而當初牙同齒有分別嘅。甲骨文齒字，畫口露出上下門牙，而無止字。而金文牙字，就係上下兩隻大牙交錯扣起，字打橫放，即係臼齒。

廣東
廣東話牙係信用嘅象徵，所有『牙齒當金使』，『實牙實齒』，『講口齒』。話人『講大話，甩大牙』。
牙刷

牙刷係刷，用嚟刷牙，形細長，頭部有刷毛。近代有用電嘅牙刷，叫電動牙刷。
細路玩大咗

《細路玩大咗》（英文：Grow Up Kids）係香港電視娛樂製作嘅真人騷節目，2017年7月31號開始到8月25號逢禮拜一到五22:00-22:30喺ViuTV播，主持係鄒凱光、譚杏藍、顏子菲。節目用輕鬆同積極正面嘅手法去引導小朋友認識社會真實嘅一面，除咗香港，更會去到泰國拍。
細貝萌

細貝萌（1986年6月10號—）係日本足球員，司職中場，曾經喺2010～2014年間爲日本足球代表隊出場30次，入咗1球。
細谷真大

細谷真大（2001年9月7號—）係日本足球員，打前鋒位置，效力柏太陽神。
班佛定律

一個跟從班佛定律嘅數據庫；X 軸係 1 至 9，而 Y 軸係（如果啲數據以十進制嘅數字表示）「喺數值上以嗰個數做開頭嘅個案嘅數量」。
班佛定律（英文：Benford's law），又有叫第一個位定律（first-digit law）喺統計學同相關領域上一種喺現實世界數據當中觀察到嘅現象。如果話一柞有單一變數  嘅數據跟從班佛定律（假設啲數值以十進制寫），意思係話喺嗰柞數據入面，有大約 30% 嘅個案喺  上嘅數值會係以 1 開頭，而數值嘅開頭數字愈大嘅個案數量就會愈細，得大約 5% 嘅個案喺  上嘅數值會係以 9 開頭（下圖）。
實證嘅研究表明，呢種現象喺地址、股票價格同人口數字等多種嘅自然（唔係由人用電腦隨機產生）統計數字當中都可以見得到，不過呢種現象背後嘅成因到咗 2010 年代都仲係一個未解之謎。
班加西

班加西（阿拉伯話：بنغازي）係利比亞北部錫德拉灣沿岸嘅一座港口城市，係利比亞第二大城市，人口670,797（2006年）。

史
班加西喺古希臘時代起嘅，係以嗰陣時對城市嘅興盛有貢獻嘅人物嚟命名嘅。
2011年，班加西發生反政府示威。2月底，班加西擺脫咗卡達菲嘅統治，由一個政治聯盟管理，當地生活正喺度恢復緊正常，銀行已經開返。當地居民重係一路示威緊，去表示對首都的黎波里反抗卡達菲嘅民眾嘅的支持。
班哲文·李·沃夫

班哲文·李·沃夫（英文：Benjamin Lee Whorf）係一位美國語言學家，最出名嘅係提出咗薩丕爾-沃夫假說。
班克斯島

班克斯島（英文：Banks Island）係加拿大北極群島一個島，係全國第五大，有70,028平方公里大。
班加羅爾

班加羅爾（卡納達文：ಬೆಂಗಳೂರು）係印度第三大城，亦係卡納塔克邦嘅首府。佢係印度其中一個資訊科技產業好發達嘅城市，有「印度矽谷」之稱。

氣候
班加羅爾屬熱帶莽原氣候，終年高溫。
聖亞加一世

聖亞加一世（St. Agapetus I，—536年4月22號）係羅馬天主教第57任教宗，535年到536年在位。
聖亞德三世

聖亞德三世（St. Adrian III，又譯聖哈德良三世，—885年7月8號）係羅馬天主教第109任教宗，884年到885年在位。
聖亞大納削

聖亞大納削（拉丁文：Athanasius，297年—373年5月2號），基督教譯亞他那修，係一個聖師。佢喺公元297年喺埃及亞歷山大港出世，328年成為亞歷山大港嘅主教，1568年7月9號列為聖師。
聊齋誌異

《聊齋誌異》，簡稱《聊齋》，係中國清代作家蒲松齡寫嘅短篇小說集，入面有491個故仔，都係講鬼同妖精。
聖亞伯特

聖亞伯特（St. Albert）係加拿大亞伯達中部一座城，亦係全省第五大城，人口約莫有7萬。
第7屆巴基斯坦下議院選舉

第7屆巴基斯坦下議院選舉喺1997年2月3號舉行。
呢次選舉由巴基斯坦穆斯林聯盟（謝里夫派）贏出，納瓦茲·謝里夫第二次出任總理。

背景
巴基斯坦總理貝娜齊爾·布托因為被控貪污同信德省爆發種族衝突處理唔妥，違反憲法而要落台重選。
第7屆日本參議院議員通常選舉

第7屆日本參議院議員通常選舉喺1965年7月4號舉行。

內閣
第1次佐藤內閣。

公示
1965年6月10號。

選舉舉行
1965年7月4號。

選舉人數
127人。
地方選區：76人。
全國選區：52人。

選舉制度
地方選區
小選區制
兩人選區：25人。
中選區制
四人選區：15人。
六人選區：4人。
八人選區：2人。
全國選區
複數選區制：52人。
唔記名投票
選舉資格：夠廿歲嘅男女先可以投票。
選民人數：59,544,407人。
地方選區：28,500,099人。
全國選區：31,044,308人。

其他
候選人：332人。
地方選區：233人。
全國選區：99人。

投票率
地方選區：67.02%（投票人數39,904,705人）。
全國選區：67.01%（投票人數39,900,935人）。

第一次參選就贏咗
有「※」曾經係眾議院議員。
自由民主黨
伊藤五郎※
內田芳郎
大森久司
岡本悟
奧村悅造
楠正俊
黑木利克
小林章
近藤英一郎
田浦直藏
高橋雄之助
玉置和郎
田村賢作
津島文治※
土屋義彥
內藤譽三郎
中村喜四郎
西村尚治
八田一朗
平泉涉
藤田正明
船田讓
宮崎正雄
柳田桃太郎
山內一郎
山本茂一郎
日本社會黨
大橋和孝
小野明
川村清一
木村美智男
鈴木力
竹田現照
田中壽美子
戶田菊雄
中村英男※
中村波男
前川旦
村田秀三
森勝治
山崎昇
公明黨
黒柳明
田代富士男
多田省吾
原田立
北條浩
宮崎正義
矢追秀彥
山田徹一
民主社會黨
瓜生清
片山武夫
中澤伊登子
日本共産黨
春日正一※
獨立人士
石本茂（任期得三年）
第7屆俄羅斯總統選舉

第7屆俄羅斯總統選舉響2018年3月18號舉行。

背景
2017年9月18號，俄羅斯中央選舉委員會正式宣布2018年3月18號舉行新一屆總統選舉。而俄羅斯現任總統普京由2000年到而家已經間斷做過三屆總統，外界關注普京會唔會再連任。8月到訪布里亞特自治共和國嗰陣亦被人問佢會唔會參選嗰時回答話願意考慮。
2017年12月25號，選舉委員會就納瓦爾尼嘅參選資格進行投票表決，十三個委員入面，十二人投反對票，一人棄權，決定禁止納瓦爾尼參選。委員會話，納瓦爾尼曾經因為涉及詐騙案被定罪判監五年，雖然得到緩刑，但係唔符合參選資格。
2017年12月31號，納瓦爾尼由律師代表出庭聽取法院裁決，中央選舉委員會代表響庭上向法官解釋禁止納瓦爾尼參選嘅理據，法院認同選舉委員會嘅決定，認為納瓦爾尼唔符合參選資格，駁回佢嘅上訴。納瓦爾尼嘅代表律師表明會繼續向最高法院同憲法法院提出上訴，要求重新審視裁決，重會向歐洲人權法院申訴。納瓦爾尼之後響社交網站貼文，話法院支持選舉委員會嘅決定係意料中事，呼籲支持者繼續抗爭，杯葛選舉。

普京
六十五歲嘅普京2017年12月23號響莫斯科執政統一俄羅斯黨代表大會上闡述佢對俄羅斯現代化嘅願景同治國大計，佢話俄羅斯係一個擁有千年歷史嘅國家，但唔應該被當成係阿婆，一味以藥物紓緩痛楚，而係要對症下藥令國家返老還童，變得後生有活力。佢又承諾會打擊貪腐，增撥額外資源畀醫療同教育。普京今次將會以獨立候選人身分競逐連任，佢決定唔以統一俄羅斯黨名義參選，相信係想同黨內多名高層捲入貪腐醜聞劃清界線，不過佢仍然攞到黨嘅支持，民調亦話佢支持率高企，外界預料佢將可以順利連任。

俄羅斯共產黨
至於共產黨就宣布以新面孔取代黨內元老久加諾夫參選總統，由五十七歲嘅格魯季寧代表出選，佢係莫斯科附近一個士多啤梨農場負責人，共產黨期望以新人應戰可以爭取更多選民支持。

納瓦爾尼
納瓦爾尼因為年初被判侵吞款項罪成喪失參選資格批評委員會唔畀佢參選嘅決定有政治動機，企圖打壓反對派，剝奪數以百萬計嘅選民選擇權，表明會就裁決向法院提出上訴。之後佢發放預先錄影嘅片段，批評呢場選舉根本唔係真正嘅選舉，只有普京同由佢揀過嘅候選人先可以參加，呼籲支持者杯葛選舉。

索布恰克
而宣布參選挑戰普京嘅電視節目女主持索布恰克響2017年12月23號正式攞到政團「公民倡議」提名競逐總統，佢話支持同性婚姻合法化，重承諾爭取公民權益，包括民眾參與和平示威同集會嘅權利。三十六歲嘅索布恰克過去雖然曾公開批評克里姆林宮嘅經濟同外交政策，但就從未對普京個人作出批評。

民意調查
選前民調話，普京支持率去到七成，遠遠拋離其他七個候選人，預料可以輕鬆贏出，成功連任，問題只係投票率高低。2017年國會選舉投票率只係得四成七，係有史以嚟最低。

過程
由於俄羅斯國境橫跨多個時區，基於時差關係，成個投票將歷時廿二個鐘先結束。

谷高投票率爭議
為咗谷高投票率，除咗普京親自出馬呼籲選民投票，當局亦會推出一系列宣傳活動，包括向首次投票嘅年輕人送免費演唱會飛，同埋向年老選民提供癌症篩查，官方預計今次投票率有六成幾。不過有報道就話，當局擔心投票率太低影響選舉認受性，下令地方政府動員投票。而第四大城市葉卡捷琳堡市長、本身係反對派嘅羅伊茲曼透露，地方官員同公務員已經全部收到上級命令，必須確保投票率超過六成。
當地一個選舉監察組織話，近日收到員工投訴被迫投票嘅個案急增。有醫生透露佢同同事亦被院方強迫投票，除咗需要填表寫明會到邊個票站投票之外，重要交出兩個人名，承諾講掂對方去投票，唔係就會飯碗不保同連累埋上司。

結果
中央選舉委員會確認，普京響選舉入面得票去到七成六，遠遠拋離其他七個對手，總統任期會去到2024年。

普京
2018年3月19號，普京贏出總統選舉之後嘅第二日，接見選舉入面嘅對手，重申會繼續同國際盟友對話，盡力化解分歧，同時會保護俄羅斯利益。佢強調唔會參與軍備競賽，將會減少國防開支，對西方國家嘅語氣比之前軟化，佢早排公布俄羅斯會研發一系列新型武器。同埋佢話冇打算修憲，取消只係連任一次總統嘅限制，重話佢自己唔會一直在位到一百歲。佢亦到克里姆林宮附近舉行嘅紀念克里米亞併入俄羅斯四周年音樂會，接受參加者祝賀，同在場超過三萬人發表講話，豪言佢哋注定會取得成功。普京又同中國習近平通電話，互相祝賀對方連任國家領導人。

歐洲安全與合作組織
今次選舉又被國際社會話唔公正同冇真正嘅競爭，監察選舉嘅歐洲安全與合作組織話，發現超過一千五百項選舉違規，官方公布嘅六成七投票率高估咗至少百分之十。有選舉監察義工發現，包括聽到選民走嗰陣提到錢、炒魷魚嘅字眼，亦有選民被威嚇同暴力對待。

納瓦爾尼
被禁止參選嘅反對派領袖納瓦爾尼，佢嘅團隊公開一批閉路電視片段，見到有站票工作人員將一搭搭選票塞入票箱，亦有人投完再投。

中央選舉委員會
中央選舉委員會就話接到嘅投訴比往年少，冇收到嚴重投訴。

選前
有分析認為索布恰克參選會分薄反對派票源，有利普京選情，有聲音更質疑佢參選係由克里姆林宮一手策劃以增加選舉嘅認受性。
第7屆印尼立法機構選舉

第7屆印尼立法機構選舉喺1997年5月29號舉行。
結果係由專業集團黨攞到八千四百一十八萬七千九百零七票贏出。

制度
當時印尼法律只係畀三個政黨參選，分別係建設團結黨、專業集團黨	、印尼民主黨。

宣傳
呢次選舉有廿七日係宣傳期，從1997年4月27號至5月23號，投票前五日係冷靜期唔可以宣傳。
第7屆孟加拉國國會選舉

第7屆孟加拉國國會選舉喺1996年6月12號舉行。
呢次選舉由孟加拉國人民聯盟贏出，喺三百席入面攞到一百四十六席。
第7屆敘利亞議會選舉

第7屆敘利亞議會選舉喺1947年7月7號舉行，而有啲地方就響7月18號搞第二輪選舉。
第7屆俄羅斯下議院選舉

第7屆俄羅斯下議院選舉響2016年9月18號舉行。
結果由總統普京所屬嘅執政統一俄羅斯黨贏出，攞到超過四分三議席，比上屆多咗一百席。雖然投票率唔夠五成，但克里姆林宮話選舉結果反映民眾對普京有信心。

過程
9月13號，俄羅斯總統普京同總理梅德韋傑夫，一齊去咗大諾夫哥德，同當地民眾交流。兩個人跟住當地漁夫，搭漁船到伊爾門湖去捉魚。但係佢哋冇幫手捉魚，只係企響隔離睇漁夫收網，普京睇嚟對捉返嚟嘅魚好開心。返翻岸邊之後，兩個人同民眾圍住營火，飲啱啱新鮮煮好嘅魚湯。普京讚當地風光好靚，又應承會支持當地漁業，去幫漁民解決問題。兩個人呢次去大諾夫哥德，係為執政統一俄羅斯黨，響即將舉行嘅俄羅斯下議院國家杜馬選舉拉票造勢。

結果
俄羅斯中央選舉委員會公布，執政統一俄羅斯黨響下議院國家杜馬選舉入面攞到五成四選票，響四百五十席入面攞到三百四十三席，同原先嘅二百三十八席增加超過一百席，維持最大黨嘅地位，可以繼續掌控住下議院。排第二嘅共產黨攞到議席比上屆少咗超過一半，只有四十二席，自由民主黨就有三十九席。

分析
統一俄羅斯黨響今次選舉攞到壓倒性贏出，能夠自行響國會通過修憲，而且其餘攞到議席嘅政黨都傾向支持政府。今次選舉結果將有利政府施政、鞏固普京權力同佢兩年之後競逐連任嘅勝算。至於反對派政黨冇一個能夠躋身到下議院，佢哋話投票率低不利選情。今屆投票率只有四成八，比上屆跌咗差唔多十二個百分點。領導統一俄羅斯黨嘅總理梅德韋傑夫同總統普京響點票結束之前就率先宣布贏出。普京話儘管經濟唔掂，社會重有好多未解決嘅問題，但統一俄羅斯黨響選舉入面攞到非常好嘅成績，反映民眾重相信政府。

拗
投票期間，俄羅斯獨立選舉監察組織收到超過二千宗有關違反選舉規則嘅投訴。響俄羅斯南部，有安裝響票站嘅鏡頭影到票站職員將多張紙揼入票箱。響北高加索地區亦有記者影到類似情況。有民眾連續將幾張紙揼入票箱，重有票站傳出有人不停投票。中央選舉委員會話，部分票站結果可能會被取消，會盡快做進一步調查。
第7屆斯洛文尼亞總統選舉

第7屆斯洛文尼亞總統選舉響2017年10月22號同11月12號舉行。

背景
斯洛文尼亞總統雖然冇行政實權，但係有任命總理權力，響國家重大議題到可以發揮一定影響力。

第一輪選舉
帕霍爾攞到四成七選票領先進入次輪投票。

第二輪選舉
斯洛文尼亞總統選舉次輪投票結束，響數咗九成選票入面，競逐連任嘅總統帕霍爾以五成三嘅票數領先。

後續
另一位候選人，前喜劇演員、卡姆尼克市長沙雷茨，得票只有四成六。佢已經認輸，重祝賀帕霍爾連任。

分析
帕霍爾同沙雷茨都畀睇做中間派，但係對當地最大銀行私有化同組成反貪部門兩項議題出現分歧。
第7屆斯里蘭卡總統選舉

第7屆斯里蘭卡總統選舉喺2015年1月8號喺斯里蘭卡舉行。

結果
反對黨斯里蘭卡統一國民黨嘅西里塞納以51.28%嘅票數打底咗攞到48%票數嘅執政黨統一人民自由聯盟嘅拉賈帕克薩。選舉結束之後拉賈帕克薩亦都認自己輸咗。
第7屆日本眾議院議員總選舉

第7屆日本眾議院議員總選舉喺1902年8月10號舉行。
喺呢次選舉由記名投票改咗唔使記名投票。同時又將選民資格放鬆，原本要每年畀十五円同夠廿五歲先有資格投票，宜家改咗每年畀十円同夠廿五歲就有資格，所以選民人數比起上屆選舉，多咗成倍。選舉方式同劃分亦出現咗變化，由傳統小區選舉變咗複數選區制，亦同時第一次喺北海道設選區。

內閣
第1次桂太郎內閣。

解散
做滿晒任期
1902年8月10號。

選舉舉行
1902年8月10號。

選舉人數
376人。

選舉制度
複數選區制。
選舉資格：夠廿五歲同埋每年畀10円以上嘅稅嘅男性先可以投票。
選民人數：982,868。

贏出名單
立憲政友會 憲政本黨 帝國黨 壬寅會 同志倶樂部 獨立人士
※選區後嘅數字表示攞到票數之後分配出嚟贏出嘅順序。
白覺理

白覺理（葡文：Pedro Correia de Barros，1911年6月20號—1968年），葡萄牙軍官、118任澳門總督。
佢生於葡萄牙嘅洛萊。1932年，加入葡萄牙海軍。1956年，佢被葡萄牙政府任命為澳門總督。1958年，被調任莫三鼻給總督。
1966年，澳門發生一二三事件時，曾奉葡國政府嘅命令前往澳門了解情況，並向中國廣東省政府提出交涉，畀廣東方面拒絕。
白蟬

白蟬花：學名嗌Gardenia jasminoides嘅花。
野白蟬：學名嗌Gardenia stenophylla嘅花。
白蟬鄉：四川省綿陽市遊仙區屬下嘅一個鄉級行政單位。
白袍

白袍係種白色嘅長袖袍，通常係實驗室人員（叫實驗袍）或者醫生（叫醫生袍）著喺面頭，通常用棉、麻或者聚酯做，衫腳長到落大髀。
由於白袍令人聯想到科學家或者醫生，唔少賣健康產品嘅廣告都會搵演員著白袍做推銷。
白表居屋第二市場計劃

白表居屋第二市場計劃（英文：White Form Secondary Market Scheme），簡稱白居二，係香港房屋委員會（房委會）轄下嘅居者有其屋（居屋）嘅一項計劃。喺有呢個計劃之前，未補地價嘅居屋單位只能夠轉讓畀綠表（符合資產要求，又可以交出公屋單位）人士。而呢個計劃就將買未補價單位嘅資格擴展到白表（符合資產要求，但無公屋單位交出）人士。

歷史
2010年代初期，香港樓價係噉升，有好多中低收入嘅家庭都買唔到樓，喺社會強烈要求下，房委會喺2013年同2015年兩次推出擴展居屋第二市場到白表買家嘅臨時計劃，容許獲配額嘅合資格白表申請者畀錢同房委會或者香港房屋協會（房協）申請白表資格「購買資格證明書」後，可以喺房委會嘅「居屋計劃第二市場」或者房協嘅「住宅發售計劃第二市場」自己搵同買未補價單位。2013年同2015年兩輪計劃分別有5000個同2500個配額，最終兩輪計劃夾埋約莫有4000位白表申請者買到單位。
房委會檢討過臨時計劃之後，喺2017年11月30號決定將計劃恆常化，每年都會推出，但一樣會有配額限制：
2018年嘅配額有2500個，包括2250個家庭申請者配額同250個一人申請者配額
2019年嘅配額有3000個，包括2700個家庭申請者配額同300個一人申請者配額
2020年嘅配額有4500個，包括4050個家庭申請者配額同450個一人申請者配額

申請資格
家庭或者一人都申請得。
申請截止嗰日夠18歲，喺香港住滿7年（唔受附帶逗留條件限制）。
總收入同資產限額要符合居屋申請資格。
由申請截止嗰日之前24個月起，直到簽訂臨時買賣合約嗰日，申請者同佢家庭成員唔可以擁有或者同人共同擁有任何香港住宅樓宇。
申請者同佢家庭成員都無接受任何房屋資助。
白蝴蝶蘭

白蝴蝶蘭（粵拼：baak6 wu4 dip2*6 laan4；學名：Phalaenopsis amabilis）係蘭科蝴蝶蘭屬嘅附生草本植物，原產熱帶雨林地區，而家喺南歐、北非、北美亞熱帶地區同中美洲、臺灣地區都可以搵到。呢種植物有「洋蘭皇后」個名。
白血球

白血球係血入面嘅一種血球，亦係免疫系統嘅一部份。
白蠟樹

白蠟樹（粵拼：baak6 laap6 syu6；學名：Ligustrum lucidum），中藥學又嗌女楨，係木樨科女楨屬嘅常綠喬木，喺中國華東、兩湖、兩廣、四川盆地同貴州、福建、江西、安徽、臺灣、美國加州、阿利桑那州、馬利蘭州、德薩斯州同佛羅里達半島周邊地區、中美洲、阿根廷、南韓、日本、澳洲、南非、萊索托、阿爾及利亞、加那利群島、諾福島、西班牙、及意大利地區都搵到。
佢亦係亞熱帶一常用觀景樹。

樣
葉革質，蛋形，常綠，長6～17cm，闊3～8cm，先端尖啲。花屬圓錐花序，長8～20cm，闊8～25cm，紫到啡黃；花藥長圓形。果屬核果，腎形，初生時藍黑，熟時轉紅黑兼披白粉。

用途
植株可以用嚟做庭院觀景樹、綠籬植物、行道樹都得。葉可以蒸餾提取冬青油做甜品同牙膏等添加劑。熟果嗮乾之後做藥都得。
白蟬花

白蟬花（粵拼：baak6 sim4 faa1；學名：Gardenia jasminoides），簡稱白蟬（baak6 sim4），係茜草科白蟬屬嘅常綠灌木，而家喺中國嘅兩廣、安徽、浙江、海南島、越南嗰邊都可以搵到佢。佢亦係香花樹種。

用途
呢種植物可以用嚟做庭院嘅觀景植物，同時佢嘅果重可以做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
喺藥用方面，喺中醫嚟講就係攞果嚟做藥，可以醫熱病心煩、紅眼病、黃疸、嘔血、衄血、熱毒瘡瘍等呢啲病。但喺現代醫學嚟講，而家暫時係冇乜證明。
白蟻

臺灣家白蟻；紅色頭嗰啲係兵，白色頭嗰啲係工。


亞目 (Subordo):
等翅目 Isoptera
白蟻（英文：termite / white ant），學名叫等翅目（Isoptera），係一個亞目嘅昆蟲，直至 2020 年代為止有超過 3,000 個物種，南極洲以外嘅各大陸都有佢哋嘅蹤影。佢哋蟲如其名成身白晒晒，就噉望落似蟻；絕大多數嘅白蟻都係兵或者工，當中兵蟻個頭會大啲紅啲，而且有強而有力嘅下顎，可以攞嚟攻擊敵人。
白蟻一樣出名嘅地方係有真社會性（eusociality）：一個白蟻丘會有一隻蟻王同一隻蟻后，當中蟻后有巨大嘅腹部因而體型大過蟻王，兩隻都有生殖能力，會終生猛咁交配，而隻蟻后一世蟲可以生成過億粒蛋；同時佢哋手下會有大量（閒閒哋數以百萬計）嘅兵白蟻同工白蟻，呢啲手下係佢哋啲仔女，可公可乸，不過都係冇生殖能力嘅，工白蟻會負責搵嘢食、維修個竇同埋照顧若蟲，而兵白蟻就戰鬥力最強，會負責喺個蟻群受外敵攻擊嗰陣迎戰，保護蟻王蟻后同工白蟻。呢種社會結構明顯有異於蜜蜂同蟻等嘅膜翅目－例如蜜蜂同蟻都有真社會性，但冇蜂王蟻王呢樣嘢，噉係因為膜翅目同白蟻兩者係各自分別噉進化出真社會性嘅。
响人類史上，白蟻一直都係廣受人類厭惡嘅害蟲：白蟻係食碎屑動物，最鍾意蛀食死咗嘅植物－例如係俾人攞咗嚟做建築材料嘅木頭呀噉；因為噉嘅緣故，白蟻侵擾往往會對木造建築物造成破壞，因而搞到住喺入面嘅人好頭痛；唔少昆蟲學家都致力研究白蟻，除咗滿足佢哋對白蟻嘅好奇之外，呢啲研究仲有助人類思考點樣有效驅除同殺白蟻。

社會制度
睇埋：真社會性
白蟻社會制度極為嚴謹，同蟻相似，普遍分為蟻王蟻后、兵蟻、工蟻三種。可分為兩大類，生殖型同非生殖型。雖然數量眾多，但佢哋各個分工，喺狹小嘅巢都可以維持秩序。

棲息環境
白蟻對水份要求好高，身體佔90%係水份，保持唔到就會死，而且係咁搵水源或濕潤嘅泥土或木材。俾白蟻入侵嘅多數係漏過水或濕氣重。白蟻好怕光，俾日光照射會死，所以當需要越過露天位置時，一定先築泥路。

白蟻泥路
好多人會以為泥路係木碎，不過其實嗰啲係泥。白蟻起泥路嘅目的係因為白蟻好怕光，紫外線對白蟻係致命嘅。當白蟻經過嘅地方暴露於光線中時，就會用泥起隧道，喺泥路中活動。
呢啲泥路係白蟻獨有的，所以一旦發現莫名其妙嘅泥（似木糠），就要撩開睇睇。如果有白蟻喺入面，就要揾滅蟲公司。用殺蟲劑、漂白水等會令佢哋擴散。

害處
白蟻嘅分泌物可以將木材變軟。木製物品常遭受白蟻侵蝕，令建築物易冧、鐵路枕木減低壽命，因此普遍被認係一大害蟲。主要危害係針對人類。
白蟻之所以蛀爛木材，唔係啲牙利，而係分泌物可以將木材變軟，變成好似浸喺水嘅餅乾噉樣。沾咗白蟻分泌嘅木材，乾咗之後會好似威化餅咁脆，可以輕易徒手搣開。白蟻可以破壞所有木材，而白蟻就係噉將木材變質成佢哋嘅食糧。
白蟻亦可以破壞塑膠或其他嘅任何物質，只有堅石同金屬無法破壞。

防治方法
一發現有白蟻就要揾滅蟲公司處理，因為唔殺死蟻后兼消滅白蟻巢係無法杜絕白蟻。
米高邊

米高邊（粵拼：mai5 gou1 bin1，英文：Michael Biehn，1956年7月31號—）係個美國男演員同導演。佢喺1977年出道，出名嘅作品有《未來戰士》。